Indhold

# Typografier i Writer

Den følgende information gælder for Writer-typografier, som du kan bruge med panelområdet Typografier i sidepanelet.

Hvis du vil, kan du redigere typografierne i det aktuelle dokument, og så gemme dokumentet som en skabelon. For at gemme dokumentet som skabelon, vælg Filer ▸ Skabeloner ▸ Gem som skabelon.

## Typografikategori

Her er de forskellige kategorier for formateringstypografi.

Navn | Beskrivelse
--- | ---
Tegntypografier | Brug tegntypografier til at formatere enkelte tegn eller hele ord og fraser. Hvis du vil, kan du indlejre tegntypografier.
Afsnitstypografier | Brug afsnitstypografier til at formatere afsnit, inklusiv skrifttypen og skriftstørrelse. Du kan også vælge hvilken afsnitstypografi, der skal anvendes til næste afsnit.
Rammetypografier | Brug rammetypografier til at formatere tekst- og grafikrammer.
Sidetypografier | Brug sidetypografier til at organisere strukturen af dokumentet, og til at tilføje sidetal. Du kan også angive den sidetypografi, der skal gælde for den første side, der følger efter et manuelt sideskift.
Listetypografier | Brug listetypografier til at formatere ordnede eller uordnede lister.
Tabeltypografier | Brug tabeltypografier til at formatere tabelrækker, -kolonner, -overskrifter, sammentællinger for rækker og kolonner, og mere.

## Grupper af typografier

Disse typografigrupper kan du vise i vinduet Typografier og formatering.

Navn | Betydning
--- | ---
Automatisk | Viser relevante typografier for den aktuelle kontekst.
Alle typografier | Viser alle typografier for den aktive kategori af typografier.
Skjulte typografier | Viser typografier som har være skjult i i vinduet Typografier.
Anvendte typografier | Viser de typografier (for den valgte kategori) som anvendes i det gældende dokument.
Brugerdefinerede typografier | Viser alle brugerdefinerede typografier i den valgte kategori af typografier.
Teksttypografier | Viser formateringstypografier for tekst.
Dokumentstruktur | Viser formateringstypografier til at strukturere dokumenter.
Listetypografier | Viser formateringstypografier for sorterede og usorterede lister.
Registertypografier | Viser formateringstypografier for registre, herunder indholdsfortegnelse og stikordsregister.
Specialtypografier | Viser formateringstypografier for sidehoveder, sidefødder, fodnoter, slutnoter, tabeller og billedtekster.
HTML-typografier | Viser en liste af typografier for HTML-dokumenter.
Betingede typografier | Viser de brugerdefinerede betingede typografier.
Hierarkisk | Viser typografierne i den valgte kategori som en hierarkisk liste. For at se typografierne i et underniveau, klik på plustegnet (+) ved siden af underniveau-navnet.

Støt os venligst!