Indhold

# Nummerering af overskrifter

Brug dialogen Overskriftsnummerering for at tilføje nummerering til overskrifter. Dialogen gør det muligt for dig at anvende forskellige niveauer af overskrifter som en dispositionsstruktur for dit dokument. I standardindstillinger er "Overskrift 1"-afsnitstypografien tildelt dispositionsniveau 1. Det betragtes som det øverste niveau i dokumentets dispositionsstruktur. Afsnitstypografien "Overskrift 2" er tildelt dispositionsniveau 2, og så videre. Du kan også bruge dialogen til at anvende en tilpasset afsnitstypografi som overskrift i dokumentstrukturen.

## Tilføjelse af automatisk nummerering til en overskrift

1. Vælg Funktioner ▸ Overskriftsnummerering og klik på fanebladet Nummerering.

2. Vælg Niveau for at konfigurere.

3. I feltet Afsnitstypografi vælger du afsnitstypografien for det valgte niveau.

4. I feltet Nummer vælger du det nummereringsskema, du vil anvende for denne overskrift, og klikker derefter OK.

## At fjerne automatisk nummerering fra en overskrift

1. Klik ved begyndelsen af teksten i overskriftsafsnittet, efter tallet.

2. Tryk på tasten Tilbage for at slette tallet.

3. Tryk på Skift+Tilbage med markøren i begyndelsen af overskriften for at returnere tallet.

Denne procedurer fjerner nummerering fra en enkelt overskrift. For at fjerne eller ændre den automatiske nummerering for alle overskrifter, brug dialogen Overskriftsnummerering.

## For at anvende en brugerdefineret afsnitstypografi som en overskrift

1. Vælg Funktioner ▸ Overskriftsnummerering og klik på fanebladet Nummerering.

2. Klik på det niveau i Niveau-listen, som du ønsker at tildele den tilpassede overskrift.

3. Vælg den brugerdefinerede typografi i feltet Afsnitstypografi.

4. Klik på OK.

Relaterede emner

Arrangere overskrifter i Navigatoren

Overskriftsnummerering

Støt os venligst!