Indhold

# Overskriftsnummerering

Angiv nummereringsformatet som skal bruges til automatisk nummerering af overskrifter i det aktuelle dokument.

For at tilgå denne kommando...

#### Fra menulinen:

Vælg Funktioner ▸ Overskriftsnummerering

#### Fra værktøjslinjer:

Overskriftsnummerering

Nummerering på overskrifter opnås ved at sætte et nummereringsskema for afsnitstypografier brugt som overskrifter. Dispositionsniveauet tildelt afsnitstypografien udtrykker placeringen af en overskrift i din dokumentstruktur. Der kan sættes et nummereringsskema for hvert dispositionsniveau.

Som standard tildeler LibreOffice de forhåndsdefinerede "Overskrift [1-10]" afsnitstypografier til de tilsvarende dispositionsniveauer (1-10) i dialogen. Du kan bruge dialogen til at tildele en anden afsnitstypografi til et dispositionsniveau. Kun én afsnitstypografi kan tildeles hvert dispositionsniveau.

Hvis du ønsker nummererede overskrifter, så vælg Funktioner ▸ Overskriftsnummerering. Denne kommando åbner en dialog, hvor nummereringsskemaer kan blive tildelt til afsnitstypografier anvendt til overskrifter. Brug ikke ikonet Slå sorteret liste til/fra på Formateringslinjen eller dialogen Formatér ▸ Punktopstilling.

## Nummerering

Angiver talformatet for overskriftsnummerering i det aktuelle dokument.

## Placering

Sæt indryknings-, afstands- og justeringsindstillinger til nummereringssymboler, såsom tal eller punkttegn, i sorterede eller usorterede lister.

### Hent/gem

Gemmer eller indlæser et nummereringsformat for overskrifter. Gemte nummereringsformater er tilgængelige for indlæsning i andre tekstdokumenter.

Hent/gem-knappen er kun tilgængelig for overskriftsnummerering. Brug Listetypografier for at gemme formatering for sorterede eller usorterede lister.

### Unavngivet 1 - 9

Vælg et forhåndsdefineret nummereringsformat. Fra begyndelsen er formaterne "Unavngivet [1-9]" tomme. Du kan gemme dine indstillinger som et nummereret format med Gem som. Gemte formater fremkommer i menuen med det navn, du skrev.

### Gem som

Åbner en dialog hvor du kan gemme de aktuelle nummererings- og placeringsindstillinger for alle niveauer som et nummereringsformat. Gemte nummereringsformater er tilgængelige til at indlæse i andre dokumenter.

### Nulstil

Nulstil ændringer udført på den aktuelle fane til dem, der var gældende, da denne dialog blev åbnet.

Relaterede emner

Nummerering af overskrifter

### Overskrift

Ethvert afsnit med et dispositionsniveau forskelligt fra [Ingen] er en overskrift.

Afsnitstypografier med navn "Overskrift N" (hvor N er et tal fra 1 til 10) har deres dispositionsniveau standardmæssigt sat til tallet i afsnitstypografiens navn. For eksempel har afsnitstypografien "Overskrift 2" dispositionsniveau 2. Hver af "Overskrift N"-afsnitstypografierne er overskrifter, fordi de har et dispositionsniveau, som er forskelligt fra [Ingen]. Hvis dispositionsniveauet for at afsnit eller en afsnitstypografi (for eksempel "Overskrift 2") ændres til [Ingen], så er afsnittet ikke længere en overskrift. Navnet på afsnitstypografien har ingen betydning for, om et afsnit er en overskrift eller ej; kun dispositionsniveauet er relevant.

Støt os venligst!