Indhold

# Betingelse – celleværdien er

Anvender en celletypografi på cellen eller celleområdet, som er kontrolleret af betingelsen sat i rullemenuen. Formateringen anvendes til hver celle for sig, og betingelsen kan afhænge af andre celleværdier i det markerede område.

For at tilgå denne kommando...

#### Fra menulinen:

Vælg Formatér ▸ Betinget formatering ▸ Betingelse.

#### Fra brugerfladen med faneblade:

Vælg Hjem ▸ Betinget formatering ▸ Betingelse.

#### Fra værktøjslinjer:

Betinget formatering

## Betingelser for tekst og tal

Betingelse | Beskrivelse
--- | ---
er lig med | Celleværdierne er lig med den brugerdefinerede værdi i tekstfeltet til højre. Brug tekst i anførselstegn, hvis du vil sammenligne tekstværdier.
er forskellig fra | Celleværdierne er forskellige fra (ikke lig med) den brugerdefinerede værdi i tekstfeltet til højre. Brug tekst i anførselstegn, hvis du vil sammenligne tekstværdier.
begynder med | Celleindholdet begynder med teksten eller tallet som er defineret i tekstfeltet til højre.
slutter med | Celleindholdet slutter med teksten eller tallet som er defineret i tekstfeltet til højre.
indeholder | Celleindholdet indeholder teksten eller tallet som er defineret i tekstfeltet til højre.
indeholder ikke | Celleindholdet indeholder ikke teksten eller tallet som er defineret i tekstfeltet til højre.

Betingelsen gælder for intern tekstkonvertering af celleindholdet. Talværdier sammenlignes med deres tilsvarende tekstrepræsentation. Numeriske celleformater (valuta, videnskabelig, brugerdefineret ...) bliver ikke medtaget i sammenligninger.

## Betingelser kun for tal

Betingelse | Beskrivelse
--- | ---
er mindre end | Celleværdien er strengt mindre end den brugerdefinerede værdi i tekstfeltet til højre.
er større end | Celleværdien er strengt større end den brugerdefinerede værdi i tekstfeltet til højre.
er mindre end eller lig med | Celleværdien er mindre end eller lig med den brugerdefinerede værdi i tekstfeltet til højre.
er større end eller lig med | Celleværdien er større end eller lig med den brugerdefinerede værdi i tekstfeltet til højre.
er mellem | Celleværdien ligger imellem de to værdier defineret i tekstfelterne til højre – nedre og øvre værdier – inklusive selve grænseværdierne.
er ikke mellem | Celleværdien ligger ikke mellem de to værdier defineret i tekstfelterne til højre – nedre og øvre værdier – inklusive selve grænseværdierne.
er en dublet | Cellen og mindst én anden celle i området har samme indhold.
er ikke en dublet | Celleindholdet er unikt i området.
er blandt de øverste N elementer | Celleværdien er fra maksimumværdien i området ned til den N'te højeste værdi. Skriv værdien af N i tekstfeltet til højre.
er blandt de nederste N elementer | Celleværdien er fra minimumværdien i området op til den N'te laveste værdi. Skriv værdien af N i tekstfeltet til højre.
er blandt de øverste N procent | Celleområde-indeksværdien er blandt de øverste N procent af antallet af celler. For eksempel, i et område med 20 celler og N sat til 20, anvendes typografien på de sidste 4 celler i området. Skriv værdien af N i tekstfeltet til højre.
er blandt de nederste N procent | Celleområde-indeksværdien er blandt de nederste N procent af antallet af celler. For eksempel, i et område med 20 celler og N sat til 20, anvendes typografien på de første 4 celler i området. Skriv værdien af N i tekstfeltet til højre.
er over gennemsnittet | Celleværdien er strengt større end gennemsnittet af værdierne i celleområdet. Se bemærkning nedenfor
er under gennemsnittet | Celleværdien er strengt mindre end gennemsnittet af værdierne i celleområdet. Se bemærkning nedenfor
er over eller lig med gennemsnittet | Celleværdien er større end eller lig med gennemsnittet af værdierne i celleområdet. Se bemærkning nedenfor
er under eller lig med gennemsnittet | Celleværdien er mindre end eller lig med gennemsnittet af værdierne i celleområdet. Se bemærkning nedenfor

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

## Betingelser for fejl i celler.

Betingelse | Beskrivelse
--- | ---
er en fejl | Cellen er i fejltilstanden defineret i tekstfeltet til højre. Se Liste over fejlkoder i Calc.
er ikke en fejl | Cellen er ikke i fejltilstanden defineret i tekstfeltet til højre. Se Liste over fejlkoder i Calc.

En celle som refererer til en anden celle med en fejlbetingelse, indeholder ikke selv en fejl.

Relaterede emner

Betinget formatering

Støt os venligst!